text
stringlengths 0
89.8k
|
|---|
خويا الغالي لزهر العكرمي
سامحني نسيتك في الليستة
عاد قلت خليني نقولك وحدك
شفيق مروح 🤪 |
حبايب ألبي .. يوسف الشاهد .. سليم العزابي .. اياد الدهماني .. فيصل الحفيان ..مهدي بن غربية .. كريم الڨلاتي .. رؤوف خلف الله .. نحب نبشركم
40 يوم و #شفيق يروح |
أعترف ... أنا من المبذرين
أنا من العباد الي يشريو بزايد خبز .. أنا من الناس الي كلو الا الخبز .. و عادة تبات باڨات و الا زوز و الا أكثر ..
معايا ثلاثة عزاب في الدار .. كلها تسهر و تصبح على الانترنت و تقوم تأكل في الليل .. كسكروت يمشي و كسكروت يجي
نهار الي ننسى باش نشري بزايد خبز .. نهار مشوم عليا .. يتكلفلي أقل حاجة عشرين دينار ..
جعت اعطيني نجيب بيتزا .. أرخص بيتزا في الزهراء 8د ..
جعت اعطيني نجيب مقلوب .. 10 د ..
ما عطيت ليوسف ياخو بيتزا ؟؟ اعطيني أنا زادا
جوهر حياتنا الماكلة .. شنوة الفطور اليوم ؟؟ شفما يتاكل؟ الماكلة هواية .. الماكلة تفرهيدة .. الخبز و الماكلة رياضة وطنية .. تعرف علاه ؟؟
خاطر الباقي صحراء ... ما فما شيىء .. قاحلة .. العدم
لا فما وين تخرج .. لا وين تتفرهد .. لا وين تضيع وقتك
حتى شيىء .. aucun plaisir .. aucun loisir
لا سينما .. لا مسرح .. لا رياضة .. لا parc .. لا عروض .. لا دار شباب .. لا دار ثقافة ... لا بحر .. لا بلايص تقعد فيها .. والو ...شيىء كان القحط و القهاوي و ال salon de thé و المصروف
#خبزي_في_داري_يستر_عاري
#البايت_كولوه_إنتوما |
الفايسبوك تعبى بأخبار و تصاور الدبوات الي طايحة في كل حومة و في كل زنڨة و هاك الجو متع الآن و عاجل
مأااااحلاكم أصحابي والله قداكومش cute .. رجعتوني سنين لتالي لذكريات عزيزة على قلبي ..
الآن قناص فوق عمارة درى شنوة .. عاجل قناصة تجوب الشوارع في اومبيلونس .. الآن إطلاق نار على مستوى درى وين ..
حاصيلو وقتها هبلتنا حنبعل .. و أنا وقتها كنت مازلت على نياتي و زكيمة و بوهالية ..
آني واي .. غدوة كيف نخرج نقضي باااز عاد باش نلقى الروز و السميد مكدس 😂😂😂 |
عندكم قداش من عام تعرفوني .. ريتونيش نهار دافعت على مسؤول في شخصه ؟؟ رغم الي فيهم برشة تربطني بيهم علاقة صداقة .. ريتونيش نهار ابرر لأحد اصدقائي و هو غالط !! مستحيل .. تي يا والله بالعكس نكتب عليه و ننقدو نقد لاذع من جملة الناس الي تكتب .. هذاكا بخلاف الي نقولهولو في وجهو ..
و اكبر مزية انجم نعملها على أصحابي ساعات كيف تبدى العملة موش مخطرة هي اني نزاپي و ما نحكيش فيه الموضوع ..
باهي ريتونيش نهار نبندر لمسؤول ؟؟ موش على حاجة راهو ايمانا مني أنو كل من تقلد مسؤولية موش عامل على سماءنا مزية كيف يخدم خدمتو
و بالطبيعة هذا الكل موش شخصي .. هو نابع من رؤية للي لازمو يصير و ناتج عن وجيعة من الي قاعد صاير
و أصحابي يلزموني أنا .. ما يلزموش تونس
علاش الكلام هذا اليوم ؟؟
خاطر خراو علينا... خاطر كمشة مرتزقة و طحانة تسير في البلاد من الفايسبوك و تفرق في شهادات الوطنية و النظافة
و اليوم باش نحكي على مسؤول في شخصه و في أخلاقه .. خاطر خدمتو موش مستحقني أنا نحكي عليها .. خدمتو وحدها تحكي عليه
طارق بكوش المعتمد الأول بولاية المنستير
طارق بكوش وقت الانتخابات الفارطة .. وقتلي أغلب المعتمدين و الولاة تخدم في حملة الشاهد .. هو رفض ينخرط مع اي تشكيلة و اي طرح
كيف جاء ما بيناتنا حديث و قوتلو الشاهد باش يطيرك .. قالي أنا الكرسي ما تولدش بيه ... أنا ناخو في شهرية باش نخدم الولاية و المواطن .. أكثر من هكة ما نعرف شيىء
نتحداكم تجيبو نهار حماص .. يقول خذى من عندي مائة غرام قلوب و ما خلصنيش فيها
طارق البكوش .. المعتمد الوحيد في تونس الجمهورية الي ما اقترحوا حتى حزب و ما إعترض عليه حتى حزب
طارق البكوش هو مقترح من طرف السيد محمد الناصر خاطر كان تلميذو .. و يعرف كفاءتو و انضباطو .. و اهيكا الملفات في الداخلية عندكم اتصفحوهم
طارق بكوش ... من حقك تعفيه موش مكتوب علينا في الصداق هو .. أما موش من حقك تبسسلو للاعفاء بحملة تشويه كاذبة و مسخة .. خاطرو ولد الدولة ( كلمة برشة ما يعرفوهاش ) .. خاطرو ولد تونس و خدمها بجوارحو
يا زحي خلينا نحترموكم حتى شوية .. علاش تحبونا نكرهوكم بالسيف !! علاش تحبونا نجبدو المخبل في كبة ..
اعفي و عين الي تحب .. أما اياك يكون سلاحك الظلم و الكذب و التشويه ..
اياكم تكرهونا في البلاد و اياكم تسيؤون للي خدمو البلاد بقلوبهم و جوارهم
ب.س : الحملة نعرف شكون وراءها و نعرف علاش |
برشة حب و تقدير للثعلوبة التونسية ♥️♥️♥️
ما يڨدوناش راهم ما يڨدوناش 😂😂😂 |
ااااشكون بعبص les paramètres 😂😂😂
تدوينة أخرى باهية و يركبني الشك الي هي مؤامرة تحاك ضدي في أحد الغرف المظلمة 🤪🤪🤪 |
خروج نور شيبة المرة الاولى قيم القيامة و ما قعدهاش .. و صوابع الاتهام لكل توجهت للقضاء .. القضاء متورط .. القضاء بيه .. القضاء عليه .. و الأمن يشد و القضاء بسيب و برشة لغة متع تخوين موجهة للقضاء ككل .. موش لبعض القضاة
و الناس الكل نسات أو تناسات إنو القاضي يحكم على ملف ..
اليوم بان أنو فما تلاعب في العينات .. شنقولو ؟؟
ننسجو على منوال المرة الاولى و نقولو الأمن فاسد و الأمن مرتشي و الأمن متورط و الأمن بيه و عليه و نحلو وزارة الداخلية و الا كيفاش ؟؟
الخلاصة : الفعل شخصي و العقاب لازم زادا يكون شخصي
و الي عمل يخلص
ترذيل القضاء كمهنة و كمؤسسة أو ترذيل الأمن كمهنة أو كمؤسسة و التعميم .. هو بداية الخراب
برشة قضاة كيما برشة برشة امنيين كيما برشة محامين كيما برشة أساتذة كيما برشة أطباء محترمين و محترمين جداااا زادا و ما يستاهلوش انهم يتعاقبو بذنب فئة ضالة
تونس الاخرى ممكنة .. وقتلي ما نحطموش كل ما هو جميل فيها .. باش ما نكرهوهاش |
من قلب سوسة الحبيبة .. إتضح الي موش أنا إلي المدرجة في التفتيش
قف إنتهى 🤪 |
ضد #الإحتكار .. في السميد و السكر و الروز .. و في السياسة و القرار 🤪 |
بنجووووراااات ...
حبيت جيست نقولكم الي آخر الحرب على المحتكرين : رفع الدعم ... كيما آخر الطب كي 😂😂😂
أيا برة نهاركم زين 😛
ب.س : صبو بزايد ايسونس باش تخرجو تزمرو عاد |
أول مرة في حياتي باج تكتب عليا حاجة باهية .. موش سبان .. عد قلت خليني نعيش اللحظة و نبرتاجيها معاكم
و لو كلمة نضال و مناضلة تعملي الحكاك 🤣🤣🤣 |
لاصحابي الي بعثو يستفسرو الكل .. هذا راهو موش بروفيلي و شكراااا 😘😘
و الله مستعان 🤣🤣🤣 |
برشة ناس نحبهم و نحترمهم لاموني ..
خاطر أنا موش أمينة الي يحبوها وليت ياسر cynique و trop amer و زيد انسانيتي ظهرت منقوصة
يهمني نوضح
الي أنا ما يسخفني حتى طحان و حتى ملهط مهما جرى فيه من السياسيين الي جاو بعد الثورة الكل ..
10 سنين يحكموا كان عينهم راهم بدلو القوانين .. كان عينهم راهم الغاو قانون الاقامة الجبرية و راهم منعوا محاكمة المدنيين أمام المحكمة العسكرية و راهم عملو محكمة دستورية
نزيدكم زيادة .. يمكن عندي شوية إحترام للناس الي تورطت و عارفة روحها شتعمل .. الي نكرهم كره عميق هوما الجماعة الي اليوم لابسين لباس العفة و يقريو فينا في الدروس على أساس احنا حبينا نعملو و ما خلاوناش
هذوكم أسقط خلق ربي .. خاطر اتنهنهو بالشهاري و بالامتيازات و بالبريستيج و هوما عاجزين و عارفين ارواحهم عاجزين .. كم احتقركم
فوالا .. ما يسخفني حد .. تسخفني روحي الي نخلص في فاتورة لا عملت لا يدي لا ساقي .. تسخفني أنت يا مواطن يا مزهز .. أما هوما لاااااااااااا
و انشاء الله كل من عمل يخلص و كل من كان فرايجي يخلص و كل من خذى شهرية على ظهوراتنا يخلص |
صباحكم أنوثة 💋💋💋
سيدتي كل عام و أنت صامدة .. كل عام و أنت مناضلة .. كل عام و أنت مثقفة .. كل عام و أنت متعلمة معلمة و مربية و أستاذة و عاملة و مهندسة و طبيبة و صاحبة أعمال و عالمة و فنانة و رياضية و مديرة و صحفية و محامية و قاضية و موظفة و ربة بيت...
كل عام و أنت بخير
كل عام و انت الحرة بنت الحرة ♥😘♥
كل عام و انت المفخرة
كل عام و أنت أنثى
و بالنسبة للذكور : كل عام و فضل المرأة عليك أكبر 😉 فلتحيا كل أنثى ... متزوجة ، أو عازبة ، أو مطلقة كانتّ أو أرملة ...
ستظلين امرأة لم يزدها الزواج كرامة ولن ينقصها الطلاق أنوثة ...كونى أســــدا فى زمن الذئاب من الرجال... كونى جبلا يتحـــمل الغدر والأهوال... كونى صخرا لا ينكسر ولو طال المطال ... الحَياة مَرّة وآحِدة فَقَط ...
فلآ تَجعَلي شَخصْ يَتحَكمْ بِسَعادَتِكْ وَتَعاسَتِكْ ... أنْتِي أَولاً وَ لِيأتيْ بَعْدكِ مَنْ يَأتِيْ ...😍😍😍 |
ايااا مبروووك .. اختي سعيدة باش تبات عروسة الليلة 😛 |
عاجل..بش نقلكم اش بش يحكي قيس سعيد في الحوار متاعو إلي بش يبثوه ها النهيرين على الاقتصاد ..
هذا ملخص للّي قالو الكل
-بسم الله الرحمان الرحيم ..
قال تعالىٰ { يا أيها الذين آمنوا لا تأكلوا أموالكم بينكم بالباطل إلا أن تكون تجارة عن تراضٍ منكم }
-عندما تحك الركب علينا الوقوف بساقان محلولتان
- هم و الاخرون يمتلكون ما يغنيكم عن جوع
-السيادة لتونس و السلطة للشعب و انتم تريدون و أنا أريد و امك صنافة فاعلة ما تريد
- الخونة الفاسدون المحتكرون المضاربون العملاء الاخرون هم هم هم هم هم هم هم هم هم هم
-واعتصموا بحبل الله جميعا ولا تفرقوا ..والسلام عليكم.
فهمتوا خطاب الرئيس؟ باهي هاني بش نزيدكم بونيس من عندي ..بعد حوار الرئيس بالضبط بش يخرجو جوقة المفسرين
- نبيل الرابحي :الرئيس كان واضحا و الصواريخ موجهة ديراكت لزعكة الغنوشي
- رياض جراد :الرئيس كشف ما يحدث داخل الغرف المظلمة و هظاكا متورط للعنكوش
- هيكل المكي : قيس سعيد يقدم الحلول و الازمة في حد ذاتها خافت و انكمشت
- الجوقة الفاسبوكية : البناء القاعدي .. الصلح الجبائي .. الشركات الاهلية .. الاستشارة .. المعتمدين .. الولاة ..
قيس سعيد لست وحدك
-الناس إلي كيفنا نحنا : 😱😱😱😱😱😱😱
برة لا تربحكم وين سمعتوه الكلام هذا الكل |
🔴 قصص الصمود في ملحمة بن ڨردان
شفتوه صاحب الصورة هاذي الشهيد العريف بالجيش الوطني عبد الباسط المرّي من قابس... هذا قصتو المفروض تدرّس تتعمل مسلسل تتعمل فيلم كيما الأمريكان الي يصورو في جنودهم أبطال...
الشهيد عبد الباسط المرّي مات واقف... أي نعم أيها المواطن الجندي الي تشوفو فيه في الصورة مات واقف... و هاي تفاصيل إستشهادو...
فجر 7 مارس بدأ الهجوم الإرهابي على بنقردان... و الهجوم الأكبر كان على الثكنة العسكرية... باب الثكنة كان مسكّر و إستطاع الجنود صد الموجة الاولى للهجوم لمدة ساعتين لكن الثكنة العسكرية كانت محاصرة من جميع الجهات... قائد الثكنة العسكرية كان يعلم ان الوضع إذا إستمر هكذا ستسقط الثكنة لأن الإرهابيين كان يأتيهم المدد... في الوقت هذاكا مدينة بنقردان كانت تقريبا تحت السيطرة الكاملة للإرهابيين...
لذا إتخذ قائد الثكنة العسكرية قرار مفصلي و خطير: لازم باب الثكنة يتحل باش المدرعات متاع الجيش تخرج... و باش يتحل الباب لازم واحد ياخذ الريسك و يضحي بحياتو من اجل إنقاذ الثكنة و المدينة...
بدون تردد إندفع الشهيد العريف عبد الباسط المرّي نحو باب الثكنة و بدأ في فتحه عندها تلقى دفعة مباشرة من الرصاص من سلاح الكلاشينكوف للإرهابيين و سقط... يعني تقريبا فشلت العملية...
لكن الشهيد عبد الباسط المري و هو بين الحياة و الموت تقوّى على بدنو و وقف و إتّكى عالباب باش ما يطيحش و بدا يد تضرب في الكرطوش و اليد الأخرى تحل في الباب لين حلّو و عاود تلقى دفعة اخرى من الرصاص إستشهد على إثرها و هو واقف متكي عالباب... أي نعم إستشهد واقف في مواجهة الإرهابيين و نجح في فتح الباب...
بعد فتح الباب إنطلقت مدرعات الجيش الوطني نحو الخارج...
و تحوّلنا من الدفاع إلى الهجوم... و بدأ إصطياد الجرذان في الشوارع... و تعرفون النتيجة...
الشهيد عبد الباسط المرّي بطل من أبطال الملحمة... في كل الملاحم الخالدة في تاريخ الإنسانية دائما هناك عظماء... ملحمة بنقردان ستبقى خالدة و عبد الباسط المري سيبقى أحد عظمائها...
منقووول |
أنا مفتش عني .. مفتش عني .. عاد شوفولي جماعة ضد الانقلاب وين مڨونين .. خلي الواحد يمشي يركش حذاهم .. ينكت شوية مع سيدو الشيخ .. يقصر الوقت
و كان هد الحاكم .. يهزنا كلنا كونفة 😂😂😂
#عنف_شديد_سااااحبي 😂😂😂 |
- علاش الحرب عندهم و انقطاع السميد و المقرونة و الروز و إرتفاع الأسعار عندنا
- خاطر العلفة عندهم و البهايم عندنا 😂😂😂 |
سؤال موش بريء برشة
ريت برشة خيمات منصوبة اليوم .. عاد قلت كان نتوكلو على ربي و نحطوا خيمة نذكروا بيها بمطالب التوانسة في 25 جويلية بجنب النصب اللي عاملينها جماعة اللجان الشعبية و التنسيقيات يعطيونا رخصة؟؟؟
#تنجح 😂😂😂 |
هاااا ربي حنى ماني بنيتك أنقذني .. راني عايشة مع شعب مصدق الي أمن أريانة هبط لزهر لونڨو من طائرة باريس 😂😂 |
الوثائق الثبوتية لشعبي الذين يخرطون
قف انتهى ⛔⛔⛔
القوات تتقدم 💪💪💪 |
بمناسبة اليوم العالمي لمناهضة الكلام البذيء اعلن رسميا انضمامي لحملة #نقص_مالكلام_الزايد
انا مع الوعي القحب الزايد ما نحبوش 😛 |
صحيح ما خلطتش باش نمشط شعري و لا باش نمكيج .. أما لبست كبوطي و سبادري بلاش خيوط .. و هازة بنتي ايسكورت
ديراكسيون باش نبزعو الزبلة 🤣🤣🤣🤣
#الكمين_2 😛😛😛 |
#عدنا
بعد جمعة راحة.. عاودت هبطت في #الروشارش .. قالك أربعة أشهر من أجل العنف الشديد .. حكم على محكمة سوسة عام 2016 .. الجماعة يستخايلوني علي شورب ..
و زيد فيا إجراء حدودي
أما توة في وذني عاد ... ماعادش نحصل .. باش نولي نرقد بحوايجي و ماكياجي و سباطي في ساقيا ..
في انتظار #الكمين saison 2 .. لين الجمعة الجاية نمشي لسوسة نعترض و نفهم شنية الميضوع ..
أيا باي ... و بيزواااااات 😘😘😘 |
#الفةالحامدي اليوم وين لقيت شوية وقت عملت دورة على مداخلاتها الاعلامية الكل
خرجت بزوز استنتاجات
- أولا .. المحاورين متاعها قابضين و بهايم خاطر مشلقين .. المعروف على الفة الحامدي شهرت ألف ساطور ..انها تأكل برشة ضوء .. لا واحد من المحاورين جاء لبالو يسألها على الCV متاعها المضروب !! لا واحد فيهم جاء لبالو يسالها على المشاريع الكبرى الي تدعي انها أشرفت عليهم كذبا و بهتانا
لا واحد جاء لبالو يسالها على الشركة الوهمية الي اسستها و عندها صفر حريف و رقم معاملاتها صفر و تاخو في إعانة متع كورونا ..
- ثانيا .. توة نجيو لكلامها .. معارضة توجهات قيس سعيد لكل و تختلف معاه جملة و تفصيلا .. الاتحاد سبب الخراب و هو من عطل الtgv متع التنمية بالاضرابات العشوائية و يلزمو يعرف حدودو .. عبير ظاهرة صوتية ما عندها وين توصل .. الاحزاب الموجودة رجعية فقدت ثقة الناخب و لن يصوت لها أحد
فبحيث ناقصة رشة ملح الحكاية و ضربتين فغانسا و ضربة كمال لطيف و تولي الفة الحامدي قائدة اسود إئتلاف الكرامة ..
الملخص #مخلوف_عقلية |
موقف صغير ..وقتلي كانت #الدولة دولة و #الرجال تحكم موش لاهية بالفايسبوك .. وقتلي كان #المسؤول يقرر موش عسكر كرذونة .. وقتلي كان المسؤول يخاف على خدمتو و منظوريه موش يرعش على #كرسيه ... وقتلي كان المدير برتبة #وزير موش الوزير برتبة #أدمين
بابا يرحمو سمع بعامل إتهان في مطعم بشوشة ..
القرار اتخذ بالوقت .. بادخال كافة الاعوان الي مقر الادارة العامة من بشوشة .. العوينة و البوب .. الكل في كافة تراب الجمهورية
قرار كيف هكة ... فاجعة أصلاً .. اتخذ من أجل عامل بسيط .. ولات كلها ..من آمر الحرس لمدير الأمن للمتفقد العام لمدير الديوان تتشحت .. و تلوج في حل باش سي محمد يتراجع على قرارو ..
النيڨوسياسيون وفات .. بقرار جديد
أنو كافة أعوان الادارة العامة للشؤون الادارية و المالية لوزارة الداخلية يفطرو قبل السلك النشيط مع الضباط
#الرجال_مواقف |
شكرا للناس إلي تخلينا نستغفروا ربي كل ما نشوفوا خلايقهم او يتذكر اسمهم
🤣🤣🤣 |
احسن توصيف لحالتنا نحنا التوانسة اليوم قالهولي صديقي بدر في مكالمة هاتفية قصيرة جمعتني معه عشية اليوم استعرضنا فيها العلاقات الاخوية التي تجمعنا و يحاول فيها كعادته استدراجي لزيارة العاصمة.
قالي : نحنا التوانسة توا كيف هاك الجماعة الي يمشو لزردة سيدي سعدٌ راكبين في ديماكس من تالي يدربكو و يغنو.
و الديماكس هذه يسوق فيها قيس سعيد بسرعة 140كم/س و جاء يضرب ع الفران ما لقاشو و حاشم يقول للركاب لتوا ...
Ben Ali Monâm |
اللهم أشهد ..
اني ريت ناس البارح يطبلو على المرسوم الفاشوش متع العفو على الشيكات و يسوقولو على أنو إنجاز هوما بيدهم يا الله اليوم شامتين على حكم ب120 سنة على غازي القروي من أجل شيكات ..
و لم أخرج من دين محمد
اللهم انك عفو تحب العفو فاعف عني |
#ترو_ستوري
إحداهن
- برة لا تربحك يا أمينة
- وخيتي شعمتلك ؟؟
- جرتك و جرة حكاياتك ركبتلي الرعب
- هابنتي شبيك
- البارح مروحة في الليل .. وصلني فلان .. دخلت للعمارة .. الدنيا ظلام .. و نلقى ثلاثة ڨدعان هاو الرأس .. أنا عيطت .. و هو قالي شرطة شرطة يا مادام و زيد وراني المونوت..
- اي !!!
- يا بنتي راني نجري ندحدح بكلي .. راني نجري بهاك التالون و الفورير .. راني نجري و نعيط .. عاودت خرجت من العمارة .. و نلقى فلان الي وصلني يعمل في دومي تور ..ترميت حذاه في الكرهبة عروقاتي شرتلة .. قريب ندوخ و نقولو راهم قالولي شرطة و مدولي المونوت .. هاااا بنتي كان قالي براكاج و جبد عليا موس .. ما يجراش فيا هكاكة .. راهو قالي شرطة
🤣🤣🤣🤣🤣🤣🤣🤣🤣🤣🤣 |
كان ابو لهب وابا جهل مصحوبين بأم لهب و حمالة الحطب يقهوجون بمقهى في ضفاف بحيرة قريش فاتاهما ابو سفيان ممتطيا حصانه عيناه مزغللتان بالدموع ووضع الحصان فالباركينغ ...
ودخل المقهى صارخا : ياكبير حومة قريش لقد اشتكاك الرت ! فقفز ابو لهب قائلا : من هو الرت؟ فرد ابو سفيان ساخرا : الي ضربو فيك و فلت !
فتكرز ابا لهب و ابا جهل من تقوحيف ابا سفيان و هرع ابا جهل قائلا: فلت و شديناه و في مرتو و نيسيبتو حطيناه..
فانقلبت القهوة سافيها على عليها الى ان اتت الحزازة
و عاد الجميع الى المنزل و تقلب القهواجي في حق القهاوي |
- وااا. هاو روسيا تغششّت و ناوين يضربوني. أيا وينكم؟
- هاو باش نعاقبوها. لحظة، برك.
- يا أولادي، راو وصلو صايي.
- هاو نحينالهم السويفت و ناتفليكس.
- يا أولادي، هاو طلع عندهم نظام مالي جديد قعدو يخدمو بيه.
- هاو زدنا نحيّنالهم أوبر و اليوتيوب و قصّينا الأنترنات.
- يا أولادي، راي دباباتهم دخلت.
- هاو باش نطّردوهم من كأس العالم و الشامبينز ليغ.
- يا اولادي، راو الضرب بدى.
- هاو سي بون. إتفقّنا على إدانتهم في مجلس الأمن.
- يا أولادي ، راهم عضو في مجلس الأمن.
- هاو باش نبعثولك السلاح.
- يا أولادي، السلاح يلزمو ناس تضرب بيه.
- هاو باش تبعثو متطوعين و أنت حلّ الحبوسات لحرب شوارع.
- يا أولادي، هاو جابو الشيشان لحرب الشوارع.
- هاو باش نقاطعوهم و لا نشتري منهم، لا يشترون منّا.
- يا أولادي، هاي باكستان و الصين و تركيا قالو، أحنا نشتري.
- هاو باش نخنقوه بالڨاز متاعو.
- يا أولادي، هاو طلع يعمل في أنابيب ڨاز في منغوليا.
- أصّ على روحك، تو نكلمو الخليج يزيد في الإنتاج.
- يا أولادي، السعودية و الإمارات و الخليج قالو ما دخلناش.
- هاو باش نمنعو مرور فلايكهم في البحر.
- يا أولادي، هاي تركيا و مصر قالو لا
- تعرفش كيفاش؟ صبّ دوسيك باش تدخل أوروبا و تو نظرو في الموضوع و نرجعولك.
منقووووول |
من البديهيات .. هي أنو قيس سعيد موش باش يقورن .. و يجي نهار و يمشي .. من غير غش هاكا حال الدنيا ساااااحبي
و الله أعلم شكون باش يجي بعدو و شنية توجهاتو ... و من اناهو شق ..
عاد الناس الي تدافع اليوم على محاكمة المدنيين أمام المحاكم العسكرية .. نحب نقولهم نهار آخر
خليك شاد صحيح في بحثك يا تحفون |
صباح الخير☕ للمُسالمين الذين يزرعون وردًا في القلوب❤إن استطاعو🌼 🌺🌼وإن عجزوا يمرون مرور الكرام لا يقطفون.🍃🌺 |
كي يبدى جرمك صغير و تدخل روحك في موضوع خاااطيك
#تونس_تدين_الاعتداء_الروسي 😉😉😉 |
قصمتوبالله لا فما أسقط من الرادسة متع القطاطيس
توكل و تشرب و تنظف و تبشبش و تغطي .. كيف يعرضني في راس النهج مع القطوسات .. نتعدى حذاه يعمل روحو ما يعرفنيش جملة .. و جرب عيطلو .. حتى غزرة لاااا
و من بعد يروح جيعان .. يجيك يتمسح
إذهب وهف |
القباضة اليوم ..
راجل .. ظاهر زوالي .. أما الي ظاهر اكثر .. هو الهم الي على وجهو ...شيىء يوجع القلب
بصوت واطي ما يتسمعش
- خويا باش نخلص الفينيات متع الكميون
حس الclavier .. تك تك تك
- عندك ثلاثة رادار .. من 60 د ولاو 120
- ما جاني شيىء .. ما اعلمتونيش
- ماهو أنت اتعدى أتفقد روحك .. برة للكاسة خلص 360 و ارجعلي
الراجل اتكى على جنب .. فركس مكاتبو الكل و حل السطوش الأول و الثاني و جيب الفيستا و جيب السوريا
و جبد الي مكفنو الكل ..و شد الصف في الكاسة خلص ورجع
- ايا اتفضل خويا
- هات هاك الكارط ڨريز
كيف العادة حس الكلافيي .. تك تك تك تك
- عندك باتيندة أنت ؟؟
- اي متع نقل بضائع
- الباتيندة موش خالصة .. خلص الباتيندة و ايجا اعمل الفينيات
- خلي موش لازم .. رجعلي الكارط ڨريز عيش خويا .. و يرحم والديك من الفوق
فوالا .. وفات الحكاية
يقعدو deux issus possibles ..
الراجل يا باش يصبح بطال لين يدبر الفلوس
يا باش يخدم clandestin .. و عاشور و خموس و هي تمشي
#جمهورية_البستنة
ب.س : التوكيل الي كان عمناول ب25 أصبح بقدرة قادر ب60د فقط يا فقط |
02 مارس 2022 : ذكرى إغتيال التمساح شهيد البلفدير بحجرة 😭 |
وزير الشؤون الاجتماعية: 4 ملايين تونسي يعانون من الخصاصة...
هذوما ثلث الشعب مريڨلين .. باوراقهم خارج فيهم استبيان رسمي و نتصور الي الخصاصة يقصدو بيها الفقر المدقع ..
البقية كلوندستان .. عندنا أربعة ملايين أخرين الي يمثلو الثلث الثاني يعانيو زادا بيان سير من الفقر أما فقرهم لايت ..
يقعد الثلث الثالث و الأخير عاد .. هاذوكم جماعة الفرعنة
انشاء الله الزيادة الجاية في حق المحروقات يخلطوا علينا
#الفقر_و_الفرعنة |
و في وسط كل هاته العتمة .. شمعة مضيئة .. سفارتنا برومانيا ♥️♥️♥️ |
استشارة ما فيهاش تقنين للزطلة و لوكال مفتوح للعموم في كل ولاية .. لا تعنينا
#لا_بناء_قاعدي_بدون_لوكال 😉 |
حتى الزيادة زادت ههههههه
مستانسين يزيدو بال50 فرنك توة ولات الزيادة ب65 و 100 فرنك
أنا مع الزيادات و مع رفع الدعم أصلاااا .. حتى لين يتقطع الطحين 😛😛😛
#أضرب_و_الشعب_معاك 😉 |
بما أنو المجتمع الدولي الكل لاهي في عركة روسيا و اوكرانيا .. قلت سيدنا ينجم يستغل الفرصة و يضرب هاك المحتكرين متع البطاطا الي عندو أشهر يتهدد عليهم ..
و يكمل محتكري الزيت و السميد پار لا مام أوكازيون
و كان قعدلو شوية وقت .. من هوني لغادي .. و تبدى الحرب مازالت ما وفاتش .. و الجموع مازالت لاهية .. و كان بيان سير ما متناش و مازال في العمر بقية ...يعمل دورة على هاك ال .. هم .. الي يحكي عليهم
و لكم سديد النظر
#مصائب_قوم_عند_قوم_فوائد |
ماذا يعني بالفلاقي إخراج بنوك روسية من نظام سويفت ؟
معناها باش نشروا قمح من روسيا لازم نعبو فاليزات فلوس و نشدوا الرحال لبلاد السلاف و سلم و استلم(طبعا بعد ما تشعل ضو الكرهبة 3 مرات وقت التسليم) .. و هكذا تتحقق نبوءة قيس سعيد(شاي الله و لاي الله) الذي رأى في المنام حقائب فيها مليارات المليارات تخرج من المطارات 😬😬
منقووووول |
نحب نعلم سااااحبي Vlado .. الي الswift متاعنا شغال ... و لا يهمك حبيبي .. و البنك المركزي متاعنا على ذمتك ..
و بنوكنا الكل ليك .. صب فلوسك عندنا .. و احنا نتكفلولك بكل شيىء ..
و انشاءالله ترى منا كان الخير 😉 |
يقتلني بولتين بالنووي و نموت بقدري خير ملي يقتلني هظاكا بالغزول 😉 |
الليلة ليلة الاسراء و المعراج
عاد حبيت نبشر جماعة #الكمين الي أنا صمتلكم اليوم بالذمة ... و من المغرب باش نعتكفلكم إعتكاف خاص بيكم وحدكم sec .. حتى طلوع الفجر ..
و انشاء الله ما فما كان الخير
بالنسبة لعبد القادر فرحات .. بمناسبة هالليلة الفضيلة حبيت نقولك الي أنا مسامحتك
صحيح أنت طحان ... أما ظهرت أرجل من برشة ...
على الاقل أنت كنت تسدعاني و نجيك بقدري و جلالي و سيرتو نعلم دارنا و أولادي |
جماعة "أحبك يا جيش" ... عودة #الرافل بداية #من 1 مارس 2022
ما تضيعوش الفرصة عاد 😉 |
تونسي أقنع صاحبو باش يعمل عمليّة على العذر في بريطانيا، و عرض عليه يمشي معاه و يكون له مترجم، و كيف وصلو لبريطانيا عند الطبيب، قال الطبيب للتونسي صديق المريض:
Tell your friend to go up on the bed and to take off his clothes, and to bend forward more than ninety degrees and to stay stable as much as possible.
.
فقال التونسي لصديقه: "فڨس"! 😎
.
فوقف الدكتور متعجبا و قال: ما أروع هذه اللغة العظيمة التي اختصرت كل ما قلته في كلمة واحدة.
😲😲😲 |
تو عاد الي يحب يطلع طبيب ولا فارماسيان يقرى على روحه في الباك...لا روسيا لا اوكرانيا😁😁
بوسط ريتو في شطر فايسبوكات تونس اليوم .. حاصيلو ولى كيف يعرضني يقولي صحة امون
يا وخياني ما امسطكم و ما ارمزكم ..
هاهي رانا توانسة .. هاهي راهي البلاد ضيڨة .. هاهي رانا نعرفو بعضنا ..
شوف هاك القراية الهايلة الي عندنا و هاك السيستام الطيارة .. باش تتمقعرو على قراية روسيا و اوكرانيا
#ساقيه_في_الخرى_و_هو_يعوعش |
هاني سلكتهالكم .. كنتو حتمشو حنة دوبا يجاوبني نعلمكم 🤣🤣🤣 |
هاااااشوووووومي 😉😉😉
سكرلي البرنامج سي عناااء 😭😭😭 |
والينا الموقر .. صاحب العضلات المفتولة .. عامل جلسة عمل في الولاية .. في إطار الاعداد اللوجيستي و التنظيمي للحفل الفني الساهر للفنان Maître Gims 😂😂😂😂
بحضور بعض المعتمدين و المعتمد الأول .. و ادخلو لصفحة الولاية و ارجعوا بالتوالي و لاحظو .. كان إسمو هو يتذكر في كل نشاط .. والي بن عروس السيد عز الدين الشلبي .. الباقي الكل بصفاتهم بلاش اسامي .. معتمد الجهة الفلانية .. المعتمد الأول ... المسؤول الجهوي .. كلهم نكرات
كان هو موظف دولة .. الباقي الكل قطع خشب جايبها الواد
و بالمناسبة هذي نحب نقول للسيد المعتمد الأول سي محمد بن خليفة .. يا عمبو طحينك 😉😉😉
برة عاد توة ... الله يستر لا نلقاوه معري علينا زنزودو و يخدم بورتييه نهار الحفلة و هظاكهو 😉 |
يزي ستوووووووووپ
يزي يزي تعبتنا من الحكايات و من أطراف و من مجموعات و من الحديث الفلاحي الكل الي لا يغني عن جوع
يزي ستوووووووپ .. العدل عندك و القضاء عندك و الداخلية تحتك و الجيش عندك و تونس الكل عندك .. ما تحكيلناش ماعادش نحبو نسمعو
ماو قولنالك ريڨل .. يا سيدي ريڨل .. بالله ريڨل .. بجاه ربي ريڨلهم الكل فردا فردا .. هز سماءهم الكل وراء معمل الياجور
و اتعدى ..
احنا تحكيلنا شنوة تحبنا نعملو ؟؟ نهزو سلاح و نتيريو على بعضنا ؟؟ احنا تحكيلنا باش انجموا نعاونوك ؟؟
و هم و هم و هم .. و كل مرة خارج تجاوب فيهم ... هم يقولون و هم يفعلون و هم .. شكونهم هال " الهم" و شنوة وزنهم أصلا ؟؟؟ تي هاو 80% من الشعب معاك ..
مسيب 80% و لاهي في هالاقلية الي ضدك ؟؟
شنوة تحبنا نعملو باش سيادتك تضحك في وجوهنا و تتلهى
بينا احنا المواطنين و بهمنا الي أكداس
قولنا شكونهم ال ",هم " تو نخرج وحدي نلقطهوملك بالكعبة و نلمهوملك في شكارة و نرميهم في البحر .. و اتلهى بينا ..
صغارنا ضاعو .. قراية مسودة .. دور شباب تحزن .. ثقافة معدومة .. رياضة بالعة .. الجيل هذا باش يحكم بلاد نهار آخر ؟؟؟ ماعادش باش تقوملنا قائمة
أحنا ضعنا .. الدواء مفقود .. الخبز بالصف .. المقرونة بالباكو .. الروز قريب تبزنس عليه العطار .. الدجاج ليكس .. الحوت و اللحم و الغلة لمن استطاع إليه سبيلا
زيت الصانڨو .. عملة نادرة هو و السميد .. في بالك الي هاذم بالذات المفقودين فما نساء يعيشوا منهم في عائلات يخدمو في الملاوي و الخبز عائلاتهم جاعو
أنت هاكا حدك على الاستشارة و احنا باش نموتو على البلاد
الاستشارة فشلت !!! اي أنت تعرف علاش فشلت ؟؟
خاطرك جايب التعيس و خوه .. و اختياراتك مانا نعرفوها
من المشيشي و أنت ماشي .. اي هي حتى نادية الي كانت الشعرة فيها بالحبس .. ظهرت فلخر موش باهية
الاستشارة فشلت !! خاطر إتصاليا فريقك فاشل.. ما عرفتوش تسوقولها الفكرة
الاستشارة فشلت !! خاطر الناس ساندتك في إجراءات 25 من أجل أهداف معينة موش باش تنفذ برنامجك متع الجماهريات الي بلاش بترول
الاستشارة فشلت !! باش تفهم قداش الناس زعفت و كرهت .. ما يغركش الطبالة و اللحاسة .. البلاد تقولها اررر ترحل بالطحانة
يا سيدي الرئيس يمشيش في بالك الي أحنا نحبوك تفشل ؟؟ لااااااااا احنا خائفين اكثر منك من الفشل و يرجعولنا لخرين يعملو في عذابنا صنعة .. احنا نحبوك تنجح .. أما نراو فيك خارج على السكة
سيدي الرئيس .. راك لاك نبي و لا رسول .. و راك تنجم تغلط .. بامارة إعفاء رئيس بلدية استقال عندو أشهر .. بأمارة المليون و ثمانية مية الي في الحبيب بورڨيبة .. بأمارة مرت شوقي الطبيب الي عندها 1500 مليار في الكونط
و بأمارة التعيينات الي عملتها الكل و من بعد تراجعت فيها
بأمارة الناس الي وسمتها و من بعد عفيتها ..
نقولك فيه باش تحس بينا علاش متخوفين .. و باش تفهم الي أنت موش ديما على حق
يا سيدي خوض حروبك الكل و هانا صابرين و ساعة ساعة اتفكرنا بمرسوم .. اتلهالنا بلوبي البنوك مثلا . انڨرهم بأمر رئاسي راهم عراونا .. شوفلنا الادارة و كدس الاوراق
و الا شقولك مثلا تسيب الرخص !!!
رانا مطنا موطان |
المؤامرة في تونس و الحرب في اوكرانيا 🤨🤨🤨 |
تفرّجت في ثلاثة خطابات ليوم:
#بوتين: في كلمتين خفاف نظاف .. بكل هدوء.. اعلن حرب، دعا الجيش الاوكراني إنو يخرج مالطرح و يروح يشد دارو، و هدد اي حد ناوي يتحكحك على روسيا. لا صاح لا عيّط لا خرجت كشاكشو لا والو.
#زالينسكي: في كلمتين زادا .. قال بلادي تعرضت لهجوم، عنّا خسائر و عنّا جنود رواسة محتجزين، عمل تقييم للوضع الميداني وطلب مالناس تهز السلاح و تدافع على بلادها و تتبرع بالدم. لا بكا لا عيط لا صاح لا خرجت كشاكشو لا والو.
#سيدنا: نص ساعة كشاكشو على برة قريب يتطرشقلو عرق.. بعيد الشر عليه .. البعض.. اخرون... الخارج... يصفقون و يرقصون... ورقة التوت... اقوياء لكنهم ضعفاء... ينكلون بالشعب... الشعب لفضهم... سنلاحقهم... المواد الاساسية... جمعيات لكنهم احزاب.. القضاء... يجتمعون عن بعد... سيجتمعون غدا... هؤلاء .. آخرون .. أطراف .. غرف ..
و السلام عليكم و رحمة الله و بركاته
Shelby Ben Brahim |
وروووسكم يا رجااال ... هذا الكل بصاروخ واحد .. كان تسلفني تونس هاك الصواريخ الي فوق منصاتها تو نقولكم نااا شنعمل بيهم 🤣🤣
#الدب_الروسي ♥️♥️♥️ |
مواطن تونسي بأكرانيا و تريد العودة الى ارض الوطن .. لا تجزع وطنك لا ينساك .. سجل الآن و اتبع الخطوات التالية :
- ارسل *نحب نروّح* حالا# الى الرقم 0000
- ادخل رقم جواز السفر
- جواز السفر غير مسجل ..لا تخف اتصل بالرقم 0000
- موسيقى انتظار يا ميمتي الغااالية .. يا عين من عينياااا .. نظرا للضغط الكبير نرجو منكم الإنتظار ..
لتغيير النغمة اضغط واحد ..
ديكي ديكي انت صديييقي ..
نحن نتلقى عددا كبيرا من المكالمات الرجاء البقاء في مكان آمن و اعادة استخدام خدمة الإرساليات القصيرة .. شكرا ... تيت تيت تيات
- مرحبا بكم في خدمة الإرساليات القصيرة " نحب نروّح" ادخل رقم جواز السفر
- مبروك انت مسجل كمواطن حامل للجواز الأخضر
- ادخل تاريخ العودة او ارسل "حالا " ان كنت في منطقة النزاع
- اسف رقم الهاتف ليس مسجلا بإسمك .. الرجاء معاودة الإتصال و اعادة الخطوات برقم الهاتف الخاص بك ..
- شكرا لإستعمال رقم الهاتف الخاص بك ..
- رقم الهاتف يجب ان يكون تونسيا
- اتصلات تونس ترحب بيك.. عندك خط اكراني تحب تردو تونسي استعمل سرفيس البورتابيليتي و تحصل على خط 98 توة فيه ألفين مكالمات و 250 ميغا انترناااات بلاااش ..
- شكرا لإستعمال خط تونسي ارسل " حالا " ان كنت في منطقة النزاع
- شكرا سيتم ترحيلكم حالا .. لم تبقى الا خطوة واحدة .. اضغط على الرابط التالي " استشارة دوت كوم "
- ماذا تريد ان يكون شعار الجمهورية
1 - قْالولي روّح برّاني يا
2- الغربة صعيبة
3- يا رووومااا
😂😂😂😂😂
#loki_fénrir |
أوكرانيا معندناش فيها تمثيل ديبلوماسي
بولونيا المجاورة ما فيهاش سفير
أولادنا الي غادي .. انشاء الله معرفة طيبة و هظاكهو 😉 |
صدقوني الفايسبوك عملتو من اللول باش نلعب المزرعة السعيدة ... ما فهمتش الشي هذا اش وصلني ليه 😏 |
بطاقة ايداع بالسجن في حق #عبدالسلام_الرقاد صاحب صفحة مسكينة تونس.... الشاكي #يوسف_الزواغي المدير السابق للديوانة
موش أنا حياتي الكل و أنا نقولكم الي سي يوسف الزواغي راجل فاضل و محترم و خيرة الناس .. غير انتوما ما تحبوش الرجال 😂😂😂😂
ربي يهديكم 🤨 |
سحرونا .. عملولنا عمل .. بزعولنا حاجة قدام الباب .. موكلينو حاجة .. متع هاك المزهزة الي هربولها بالراجل
هي بيدها .. ايادي خفية .. مؤامرة .. غرف مظلمة ... أطراف .. متع المسؤولين ..
غير أنتوما تحبو التجوعيب |
حاجة ما تنجم تشوفها كان في تونس
عملية بيضاء لوزارة الداخلية أمام ملعب رادس .. و أمني ينشر فيديو من قلب العملية 😂😂😂
و هذا الي خلانا نكتشفو بعض النقائص كغياب أستاذ سباحة مثلا 🤨🤨🤨
#إتعلم_عوم |
لو كان جاء قيس سعيد توة في بلاصة فلاديمير بوتين .....هاو شنوة يعمل
1. يعمل إستشارة وطنية يسأل فيها مواطني لوغانسك و دوناتسك بعد ب5شهور يسألهم شنوة رأيهم في فكرة الإستقلال عن أوكرانيا
2. و مبعد ب9شهور يعيط للجنة تكتب وثيقة الإنفصال على أوكرانيا ,و اللجنة تبقى 3شهور تتباحث في مخرجات نص إعلان الإنفصال
3. و مبعد بعام , ينظم إستفتاء إذا مواطني الجمهوريتين يحبو ينفصلو على أوكرانيا
4. و مبعد ب18 شهر يعمل إنتخابات مجالس محلية في كل معتمدية من لوغانسك و دوناتسك باش يكتبو وثيقة الإنضمام لروسيا
5. المجالس المحلية بعد ما يكتبو الوثيقة يمرروها لمجالس جهوية في ظرف ستة أشهر
6. المجالس الجهوية تمررها للمجلسين الوطنيين في لوغانسك و دوناتسك ,باش تتم مناقشة وثيقة الإنضمام لروسيا عبر مقاربة مختلفة ,المناقشة لازم تبقى 4 سنوات
7. و مبعد يتم تمرير الوثيقة على قيس سعيد ليقوم بتوقيعها في ظرف 25 سنة
8. و تنشر في الرائد الرسمي في ظرف 50 سنة
فكَر يُفَكِرُ فَكرُونَنْ
#منقوووول |
🤣🤣🤣🤣🤣🤣🤣 |
ساعة ساعة تجيك كعبة جام و الا كومنت على statut عندك مدة طويلة ملي هبطو .. قصمتوبالله الواحد يتخض بكلو ... يحس روحو تقولش عليه تشد بعملة و الا كينو هيط recherché
#أعصابي حرام عليكم |
بعيدا عن نور شيبة و كسمو من عندي
و نصيحة لا تعيطلو في اعراسكم و لا تمشيولو لحفالاتو ..
و لا تصوحبوه و لا تناسبوه
أما جيست باش نستغل الموضوع .. خاطر ريت برشة تدوينات تقزز اليوم
#الإدمان .. راهو مرض .. و حالة نفسية خايبة و حاجة صعيبة علخر .. و المرض ... تربينا لا نعايرو بيه لا نتفيسخو عليه ..
أطلبوا اللطف
و لكم سديد النظر |
#ترو_ستوري
هاك العام .. فما واحد غلب عليا .. قمة في الترهدين .. توة هو متع الشاهد و عينو الشاهد .. و لاعبها خاطيه .. و موش من المنظومة ... و كيف تقابلو و يبدى يشكي من الشاهد تولي أنت تسكت فيه
باش نسبو ؟؟ هذيكا توليلو شهادة شرف عند عرفو
ايا هزيت حطيت .. عملت هكة و حطيتو في الfavoris
هو يهبط تصويرة و أنا ندخلو نجري .. منور عشيري
هو يقول بنجور .. و أنا أول وحدة نڨزلو .. صباح الورد صديقي
اخطى bien dit في كل تدوينة و برشة قلوب حمر و جادوراااات و فازات ..
ما طولتش برشة الحكاية الحمد الله حطو الشاهد في الفريڨو
ياخي بيان سير بعد ما تهنيت عليه نحيتو من الفافوري و عملت عليه ديزابوني
نفس الفازا عملتها هالنهارين .. مع أحدهم .. من جماعة قيس سعيد .. كيف العادة في الفافوري .. الكومنتار الأول .. الثاني .. قلوب و جادورات .. مرفوقين بصديقي و عشيري
الكومنتار الثالث . جاوبني
" إبعدني أمينة .. باش تباصيني راك ههههههه "
اقسم بالله عز بيا .. قداش نحب الناس الي تفهمها و هي طائرة 🤣🤣🤣 |
ريت برشة تدوينات تكتبت في الويكاند على نزار الشعري .. توة رجعت باش نتفرج في الباساج متاعو في لباس ..
خلطت للنقطة الي قال فيها
- قيس سعيد موش باش يعاود يترشح
- قيس سعيد جاء باش يعمل حاجة .. عملها و نجح فيها و سيمر لأشياء أخرى
عاودت النقطة هذي برشة مرات .. ثبتت مليح في وجهو و في حراكاتو .. و خرجت
و الي فهمتو نستحفظ بيه لروحي
انشاء الله تسامحوني عاد أصحابي .. ما خلطتش للنقطة الي حكى فيها على مرتو و فلوس مرتو .. و الا راني زادا عطيت رأيي معاكم في الحكاية و لو ما تهمنيش |
في تأبينه لفرحات لعبار المدير السابق للجزيرة .. راشد الغنوشي يقول و يكرر و يلح :
"البرلمان عائد أحب من أحب و كره من كره "
و يزيد في نفس الخطاب يستعمل مصطلح " الطاغوت "
اللغة و المصطلحات متع #دواعش أما ما يغركش سااااحبي #النهضة_حزب_مدني |
التلامذة في تونس يعديو دوفوارات و من بعد يزيدو يعديو دوفوارات كيف يكملو الدوفوارات هاذوكم يعديو دوفوارات أخرين .. و كان قعد شوية وقت يقراو 😉 |
سلاماً للذين يشربون القهوة وحيدين ، هادئين،
شاردين ، وفي قلوبهم ألف حكايه ☕ 🌼
بنجور لو موند♥️ |
#التونسي_الحر_الأصيل
باش ياخو قرض : تعرشي بنكاجي حبيب
باش يصلح كرهبتو: تعرشي ميكانيسيان مرفق
باش يطلع ورقة : عندكشي شكون في الادارة
باش يداوي : عندكشي شكون في السبيطار يقدملي الموعد .. عندكشي شكون في الكنام يزربلي الAPCI
باش يسافر: عندكشي ديواني يعديني ... عندكشي آجونس تقصلي بالتقسيط .. عندكشي شكون في تونيسار يشوفلي بلاصة
باش يخدم : عندكشي شكون؟؟....
باش يقدم قضية : تعرشي وكيل ؟
و في الفايسبوك #كلها #تحارب_في_الفساد_ساااااحبي |
وزير الشاهد و ذراع الشاهد و متع الشاهد ..كلها لغة حولة .. جيبولنا الشاهد بيدو .. حاشتنا بالمعلم موش بالصناع 😉 |
ايجا نتقاهمو في حاجة مهمة جدااااا
كيف تبدى أنت سياسي أو منتمي لحزب أو لوبي أو منظومة .. أو حتى متقرب من منظومة طمعا في بوسط معين .. أو إحتمال وارد زادا ..تبدى سيادتك متورط .. لازمك تحسبها .. و بهيم ياسر كان ما تحسبهاش ..
خاطر المواقف الي باش تتخذها و الاراء الي باش تعبر عليها . قد تغير في موازين القوى . .. و قد تغير في مستقبلك السياسي ..
يعني سيادتك من الممكن تتخذ موقف مغاير لقناعاتك .. من أجل حسبة ما في مخك .. أو من أجل تقوية طرف على حساب طرف .. او حتى من أجل مستقبلك المشرق .. أو خاطر عرفك يريد
بار كونتر .. المواطن أو المواطنة التعيسة الي كيف حالاتنا .. نعبروا عن قناعاتنا بعيداااا كل البعد عن الحسابات السياسية الضيقة ..
اولا خاطر ما عندنا حتى تأثير في مسار الأحداث .. و ثانيا خاطر ما عندناش مصالح ضيقة أو مستقبل سياسي معاكم خائفين عليه
احنا des électrons libres .. عندنا تونس الي نحلموا بيها . تنجم تكون مختلفة على تونس الي هازينا ليها
مواقفنا مربوطة بحلمتنا.. الي يقربنا للهدف متاعنا نفرحو بيه و الي يبعدنا عليه .. نكرزو منو
يعني عادي جدااااا .. و منطقي انك تلقانا في المعارضة و في معارضة المعارضة زادا .. لا مع قيس سعيد و لا مع ضد الانقلاب .. خاطر لا هذا و لا ذاك حققوا لنا امانينا
أحنا حاجة أخرى ساااااحبي
أهبطوا للشارع .. الناس الي كيفنا بالملايين 👌 |
صديقة شعلينا فيها شكون قوتلها شبيك لابدة ؟؟ قاتلي أنا ما نتعاركش مع منظومة تهزني بحوايج الدار 😂😂 |
تلم المتعوس على خايب الرجاء
يهلكهم ناس بكري ما خلاوهاش مسيبة 😂😂😂
ب.س : الي في الصورة مالناش دعوة بيهم 🤨 |
هاك الأدمين متع صفحة Présidence Tunisie رئاسة الجمهورية التونسية لازم تحطوه في الإقامة الجبرية و تقصو عليه الماء و الضوء و الانترنت
#هوايش🤨🤨🤨 |
ساعات تجي قدامي تدوينة كاتبها واحد أو واحدة من جماعة الباجي و النداء .. هاك الديموقراطيين الوسطيين .. تلعب عليا الدوخة من قوة الطحين ..
أصلا غلاو الخبز على جماعة الاخشيدي بيدهم
و من بعد نتفكر الي هوما كانو يعيطو لحفوظة يا رئيس و يستناوه سوايع قدام باب البيرو ..و يلعبولو بخصيتيه باش يرضى عليهم .. يشدني الضحك و نتعدى 😂😂😂
#التاريخ يعطيه بعزى .. #لا_يرحم |
عكاشة 2.0 😉 |
في إتصال جمعني بالسيدة إشراف شبيل اعلمتني :
أنها بعد أن تصفحت جميع les bonnes occasions في طيارة .tn و بعد أن امضت ساعات طويلة تبربش في فريب العمران .. لتجد صاك تنور بيه وجوه التوانسة التعيسة في القمة البلجيكية و ترضي وجوه اللوح ...قررت انها تتسلفه من عند مريم الدباغ حبيبة الجماهير و صاحبة المليون Vu من الشعب الكريم
و هذا ما حصل ..
أجبتها : أبعثهم تييييييييييت
يا وخياني راهي تقتل .. يا وخياني منورتنا .. يا وخياني ماحلاااااااها ♥️♥️♥️
#الريشة ♥️ |
الفلوس الي موكلينهالي في الفايسبوك .. أعطيوني ربعها في الدنيا .. تو نهج
و نديزاكتيفي الفايسبوك جملة 🤣 |
إن لم ينظر لك هكذا... فلا تتزوجيه ❤️💚❤️ |
تطور قيس سعيد و خذى ثقة في روحو .. حاجة جلية جدا في الصورة
صحيح هو عندو un avantage physique يخليه مهيمن على ماكرون .. أما زادا هو أحسن مصافحة ماكرون ..
اولا يدو في angle 90 بلوكا بيها ماكرون .. زيد يد فوقية .. lol j'adoooooore ♥️♥️♥️♥️
ماكرون الي حس بهيمنة سعيد .. يخرجلو بوحيد خلافي موازي و يحط عليه يدو اليسار في un geste protecteur et paternel ...
و ينقص من هيمنة سعيد عليه ..
تعادل .. نمروا الي ضربات الجزاء
ب.س : سعيد ينجم يسترجع الهيمنة في أقل من دقيقة .. ينڨرو براس يفرشو 🤣🤣🤣🤣 |
الطحان حنبعل دخل لتونس بالعو و عفس بساقو اليسار
ما ثماش تفسير آخر للوضع الخراوي الي نعيشو فيه منذ عقود 🤨 |
السيد الرئيس كي الكرهبة المازوط القديمة .. تقعد تسخن قبل ما تديماري ..
شدنا أشهر في النواب بيهم و عليهم .. فساد كناطرية .. عياق .. مجرمين .. لين انتهى الأمر بحلان البرلمان ..
شاعلينا في أنو لتوة ما تحاسب حد .. خلينا الشانطي هاكا محلول .. و تعدينا
الي بعدو يقوي سعدو
القضاء .. فاسد .. مورط .. غير مستقل .. غير نزيه ..
في عقلك شبيك مزروب ... قاعدة تسخن الكرهبة
نرجعو ...القضاة كخة .. اي أي الكل بوه على خوه ..
القضاء اصل الداء ..
دز دز هاي قريب تخطف ..
اووووپا .. تحل المجلس الاعلى القضاء
المرحلة الجاية .. عندنا هبات و قروض لازم ندققو فيهم ..
ايا نعطيكم بقية الفيلم .. البنك المركزي مورط .. استقلالية البنك المركزي إشاعة .. مجلس الادارة فاسد .. فلان بيه علان عليه ..
هاااا العباسي هنيئا لك .. العرس الجاي عندك ..
#لماذا_لم_تنخرطون 😉😉😉😉 |
#تصحيح
بعد الاتصال بمحامي الفنان نور شيبة .. اكدلي إنو ما كتبته في التدوينة السابقة مجانب للصواب
نور شيبة خذى عدم سماع الدعوى .. القضية فيها برشة أطراف .. فما شكون ثبت تورطهم و فما شكون لا
حسب الاستاذ بن حسانة .. نور شيبة ما شدو عندو شيىء ..و ما وقع حجز حتى مادة مخدرة .. دونك سقطت عليه تهمة الترويج .. و تحليلو طلع نيڨاتيف .. دونك سقطت عليه تهمة الاستهلاك
و وفات الحكاية |
توضيح لمن يهمه الأمر ..
نور شيبة راهو لا خذى براءة لا والو .. خذى بطلان إجراءات
السؤال اليوم : كيف تبدى الاجراءات باطلة .. شنوة المطلوب من القاضي ؟؟ يغمض عينيه و يحكم كومام ؟؟
هذا هو القضاء العادل الي يرضيكم ؟؟
كان عندكم ملامة اليوم .. لومو علي ما إحترمش الاجراءات
ب.س : انشاءالله القضاة يحلو عينيهم في الاجراءات زادا كيف يتحاللهم مدون بالفصل 86 متع مجلة الاتصالات
و شكرااااا |
الشدة في ربي و في مؤتمر الاتحاد 😉 |
#أغلفة_موازية 😉 |
#أغلفة_موازية 🤨 |
ياخي هاك السفارات نهار نهارين عاملين بيان بخصوص الوضع الداخلي لتونس و ماخذين راااحتهم علخر .. قريب يعريو علينا .. في مخالفة صريحة لاتفاقيات فيينا للعلاقات الدبلوماسية والقنصلية.
و الجرندي عامل Vu ..
فهمونا شنية حكايتكم ؟؟
#يضرب_الفقر_شو_بيذل 😭 |
الخوف موش من قيس سعيد و ملي يعمل فيه قيس سعيد .. الخوف كل الخوف من تداعياتو
حاجتين
اولا نحن شعب طحان بالفطرة ... كيف ياقف X غدوة امام المحاكم لسبب ما .. و X هذا معروف بمواقفو الي مثلا ضد قيس سعيد .. هل مازال باش ياخو حقو أو يتحكم حكم عادل ؟؟ موش خاطر قيس باش يعطي فيه تعليمات .. لا...
خاطر فما قاضي .. طامع في ترقية أو خايف من العزل
باهي سؤال آخر .. شكون التحقيق أو القاضي الي مازال قادر يستدعى حد من عائلة سيدنا أو من المقربين منو ..
ان إقتضى الأمر
ثانيا .. لشنوة اسس قيس سعيد بالسابقة الخطيرة هذي ؟؟
شنوة خلى للي بعدو ؟؟ الي يجي بعدو شنوة باش يعمل ؟؟
باش يعاود يحل و يقولك هاذم متع قيس و ما حاشتيش بيهم !! و مشكي و عاود إجري !!
راهو احنا ما نسيناش .. الي النهضة كل ما تجبدلهم حكاية يقولك اهوكا القضاء برة إشكي .. الي مخلوف كيف يحل فمو يقولك القضاء متاعنا و الحبس متاعنا
راهو احنا ما نسيناش .. الي مدونيين تحكموا بسنين حبس وقتلي عميد أكاديمية الرڨاب تحكم بشهر
راهو أحنا ما نسيناش .. الي أولادهم ذبحوا اولادنا و روحوا
أما أحنا نحبوا هذا الكل يوفى نهائيا
مع إصلاح القضاء .. أما ضد تطويعو و المس من الطرف استقلالية المكتسبة .. و الحلول موجودة
فعل قانون من اين لك هذا .. شوف تقارير التفقدية .. المسؤولية فردية .. حاسب بالواحد بالاسم و اللقب
أعطينا من الجاني و من أجرم في حق البلاد و العباد
هنينا أنو الي صار علينا .. ماعادش باش يتعاود
ياااااااربي وينك .. رانا تعبنا |
#أغلفة_موازية |
هاك الهيئة متع المحاماة راهو ثلاثة أرباع متاعها خوانجية
#حل_الكازي 😉 |
احنا مش متاع حب احنا متاع محاكم و إيقافات و تقارير
و اعتراضات وجناحي وجنائي و كمين !! احنا متاع المشاكل باختصار 🙄 |
عندما تمسك بالكذبة بين يديك ... إنتبه أن لا تسقط الحقيقة من جيبك !👋😜🤣🤣 |